wannaphong/clean_thaiwikipedia huggingface dataset:
# ระเบิดเวลา
ระเบิดเวลา คือ ระเบิดที่ทำงานด้วยเครื่องจับเวลา ใช้เพื่อหลายวัตถุประสงค์ เช่น การโกงประกัน การก่อการร้าย การลอบสังหาร การบ่อนทำลาย และการสงคราม ทั้งยังมักปรากฏในภาพยนตร์ตื่นเต้นหรือต่อสู้ เพราะมักก่อให้รู้สึกถึงความฉุกเฉินแบบละคร

การสร้าง
ประจุระเบิดเป็นส่วนหลักของระเบิดทุกประเภท และมีขนาดกับน้ำหนักใหญ่ที่สุดในบรรดาส่วนประกอบ โดยเป็นองค์ประกอบของระเบิดที่มีไว้สร้างความเสียหาย (ถ้าใส่เศษกระสุน ลูกระเบิดก็อาจทำงานโดยอาศัยภาชนะหรือวัตถุอื่นข้างเคียง) ประจุนี้ทำงานด้วยตัวจุดระเบิด (detonator)

ส่วนกลไกกำกับเวลาของระเบิดเวลานั้นอาจสร้างขึ้นอย่างมืออาชีพ ไม่ว่าเป็นหนึ่งเดียวกับหรือแยกต่างหากจากตัวอุปกรณ์ หรืออาจสร้างขึ้นแบบมือสมัครเล่นจากอุปกรณ์ตามบ้านเรือน เช่น นาฬิกาไขลาน นาฬิกาข้อมือ และคอมพิวเตอร์แบบวางตัก เครื่องจับเวลานี้อาจกำหนดคำสั่งให้นับไปข้างหน้าหรือนับถอยหลัง (แต่มักเป็นการนับถอยหลัง เพราะระเบิดมักทำงานเมื่อหมดเวลาที่กำหนด)

ชนิด
ระเบิดเวลาแบ่งชนิดได้ดังนี้

 ระเบิดถ่วงเวลา (delay-action bomb) มักทิ้งลงมาจากอากาศยาน โดยถ่วงเวลาการระเบิดเอาไว้
 วัตถุระเบิดแสวงเครื่อง (improvised explosive device) มีกลไกลที่ให้ผู้วางระเบิดหลบหนีไปก่อนระเบิดได้
 ระเบิดติดเรือ (limpet mine) ให้นักประดาน้ำเอาไปติดกับเรือข้าศึก
# พระเจ้าตราพระยาแห่งตองอู
พระเจ้าตราพระยาแห่งตองอู (,) อุปราชแห่งเมือง ตองอู ระหว่าง ค.ศ. 1440 - 1446 พระเจ้าตราพระยา เป็นพระอนุชาของพระนาง ซอมินลา พระอัครมเหสีใน พระเจ้าฝรั่งมังศรี กษัตริย์องค์ที่ 5 แห่ง อาณาจักรอังวะ และเป็นบรรพบุรุษของ พระเจ้าบุเรงนอง กษัตริย์แห่ง ราชวงศ์ตองอู 

พระเจ้าตราพระยาสวรรคตเมื่อเที่ยงคืนของวันที่ 1 มกราคม ค.ศ. 1446 ระหว่างสรงน้ำ (อาบน้ำ) ตามคำทำนายที่พระโหราธิบดีประจำราชสำนักตองอูได้เคยทำนายเอาไว้เมื่อ ค.ศ. 1442 ว่าพระองค์จะสวรรคตในเวลาเที่ยงคืนวันที่ 1 ถึงวันที่ 2 มกราคม ค.ศ. 1446 แต่พระเจ้าตราพระยาไม่เชื่อและได้จับพระโหราธิบดีไปขัง เมื่อพระโอรสของพระองค์ มังฆ้องที่ 1 แห่งตองอู ได้ขึ้นสืบราชบัลลังก์ต่อมาก็ได้ปล่อยพระโหราธิบดีออกจากที่คุมขัง
# บันทึกพระนามแห่งคาร์นัก
บันทึกพระนามแห่งคาร์นัก เป็นบันทึกพระนามของฟาโรห์ในช่วงต้นยุคอียิปต์โบราณบนหิน ซึ่งอยู่ทางตะวันตกเฉียงใต้ของห้องโถงในวัดของฟาโรห์ทุตโมสที่สาม ศูนย์กลางของลัทธิอามุน-เร ที่ลักซอร์, อียิปต์ บันทึกพระนามนี้อาจจะถูกสร้างในรัชสมัยของฟาโรห์ทุตโมสที่สาม ซึ่งในบันทึกได้บันทึกพระนามฟาโรห์ทั้ง 61 พระองค์ โดยระบุว่าฟาโรห์พระองค์เริ่มต้นจากฟาโรห์สเนเฟรู จากยุคราชอาณาจักรเก่า มีเพียงพระนามของฟาโรห์ 39 พระองค์เท่านั้นที่ยังสามารถอ่านได้และมีพระนามที่ไม่ได้อยู่ในคาร์ทูธที่อีกหนึ่งพระองค์

บันทึกพระนามแห่งคาร์นัก เป็นบันทึกพระนามที่ยังไม่สมบูรณ์ของพระนามของฟาโรห์อียิปต์โบราณ เนื่องจากมีพระนามเหมือน ๆ กันกับบันทึกพระนามโบราณอื่น ๆ แต่บันทึกพระนามนี้มีประโยชน์เนื่องจากมีพระนามของฟาโรห์ที่ปกครองอยู่ยุคสมัยช่วงต่อที่หนึ่งและช่วงต่อที่สอง ซึ่งไม่ได้ถูกบันทึกไว้ในบันทึกพระนามอื่น ๆ"L'Illustration, Journal Universel", Vol. VII, p 244-245, Paris 1846Monderson, Frederick. "Temple of Karnak: The Majestic Architecture of Ancient Kemet" p. 58Chapelle des ancêtres in the Sully wing, Rez-de-chaussée, Room 12, Catalogue number E13481bis

 การวาดภาพของบันทึกพระนาม 
center|thumb|800x800px|ภาพวาดของบันทึกพระนามแห่งคาร์นัก ส่วนที่มีสีคือส่วนที่ยังเหลืออยู่ ส่วนสีขาวจะเป็นส่วนสูญหายมากและเล็กน้อย

 พระนามที่ปรากฎในบันทึกพระนาม 
ด้านซ้ายด้านขวาแถวที่หนึ่งฟาโรห์พระนามที่บันทึกฟาโรห์พระนามที่บันทึก1. ไม่ทราบพระนามเนเฟอร์-คา-เร32. เซนุสเรตที่สามคา-คา-เร2. สเนฟรูส-เนเฟรู33. เซเบคโฮเทปที่สี่คา-เนเฟอร์-เร3. ซาฮูเรซาฮู-เร34. เนเฟอร์โฮเทปที่หนึ่งคา-เซกเคม-เร4. นูเซอร์เร ไออินไออิน35. พระนามโดนทำลายถูกทำลาย5. เจดคาเร ไอเซซิไอเซซิ36. เซเบคโฮเทปที่หนึ่งเซเคม-เร-คู-ทาวี6. พระนามโดนทำลายถูกทำลาย37. อเมเนมเฮตที่หกส-อังค์-อิบ-เร7. พระนามโดนทำลายถูกทำลาย38. เซเมนเรเซ-วัดจ์-เอน-เร8. ดเจฮูติเซเคม-เร-เซเมน-ทาวี39. ไม่ทราบพระนาม...เคา(เร)แถวที่สองฟาโรห์พระนามที่บันทึกฟาโรห์พระนามที่บันทึก9. พระนามโดนทำลายถูกทำลาย40. พระนามโดนทำลายถูกทำลาย10. อินโยเตฟที่สอง?อินเตฟ41. เนเฟอร์โฮเทปที่สองเมอร์-เซเคม-เร11. อินโยเตฟที่หนึ่ง?อิน...42. เซเบคโฮเตปที่เจ็ดเมอร์-เคา-เร12. เมนทูโฮเตปที่หนึ่ง?เมน...43. เซเบคโฮเตปที่แปด?เซ-ยูเซอร์-ทาวี13. อินโยเตฟ ผู้อาวุโส?อินเตฟ44. ไม่ทราบพระนาม...เร14. ไม่ทราบพระนามเตติ45. ไม่ทราบพระนามเซเนเฟอร์..เร15. ไม่ทราบพระนามเปปิ46. เซเบคโฮเตปที่หกคา-โฮเทป-เร16. เมเรนเรที่หนึ่ง?เมอร์-เอน-เร47. เซเบคโฮเทปที่สองคา-อังค์-เรแถวที่สามฟาโรห์พระนามที่บันทึกฟาโรห์พระนามที่บันทึก17. อเมเนมเฮตที่หนึ่งเซ-โฮเทป-อิบ-เร48. ราโฮเทป(เซเคม)เร วาเคาเร18. อเมเนมเฮตที่สองเนบู-คา-เร49. เซเนบมิอูเซ-วา-เอน-เร19. พระนามโดนทำลายถูกทำลาย50. เซเบคโฮเตปที่ห้าเมอร์-โฮเทป-เร20. พระนามโดนทำลายถูกทำลาย51. เวกาฟคู-ทาวิ-เร21. อเมเนมเฮตที่สี่มาอัต-เค-รู-เร52. พระนามโดนทำลายถูกทำลาย22. โซเบคเนเฟรูโซเบค-เนเฟรู53. พระนามโดนทำลายถูกทำลาย23. อินโยเทฟที่สี่?อินเตฟ54. เซเบคเอมซาฟที่หนึ่งเซเคม-เร-วัดจ์-เคาแถวที่สี่ฟาโรห์พระนามที่บันทึกฟาโรห์พระนามที่บันทึก24. เซนุสเรตที่หนึ่งเคเปอร์-คา-เร55. ไม่ทราบพระนาม...เร25. เซเคเนนเร ทาโอเซ-เคน-เอน-เร56. เซนุตเรสที่ 4?เซเนเฟอร์..เร26. เซนอังค์เทนเร อาโมสเซ-นังค์-เอน-เร57. ไม่ทราบพระนามเซวัดจ์..เร27. เบไบอังค์เซ-ยูเซอร์-เอน-เร58. ไม่ทราบพระนามเซเคม..เร28. อินโยเตฟที่หกนับ-เคเฟอร์-เร59. พระนามโดนทำลายถูกทำลาย29. เมนทูโฮเตปที่สองเนบ-เฮเพต-เร60. พระนามโดนทำลายถูกทำลาย30. เมนทูโฮเตปที่สามเซ-เนเฟอร์-คา-เร61. พระนามโดนทำลายถูกทำลาย31. พระนามโดนทำลายถูกทำลาย
# สะพานสมมตอมรมารค
สะพานสมมตอมรมารค [สม-มด-อะ-มอน-มาก] เป็นสะพานข้ามคลองรอบกรุงในส่วนของคลองบางลำพู ตั้งอยู่บนถนนบำรุงเมือง ในพื้นที่แขวงสำราญราษฎร์ เขตพระนคร และแขวงบ้านบาตร เขตป้อมปราบศัตรูพ่าย กรุงเทพมหานคร

เดิมเป็นสะพานไม้ที่มีโครงเหล็กรองรับพื้นที่ชักเลื่อนออกจากกัน มีชื่อเรียกโดยผู้คนที่อาศัยอยู่แถบนี้ว่า "สะพานเหล็กประตูผี" เนื่องจากตั้งอยู่ด้านทิศตะวันตกของประตูพระบรมมหาราชวัง หรือที่นิยมเรียกกันว่า "ประตูผี" อันเป็นทางที่ใช้สำหรับขนถ่ายศพของผู้เสียชีวิตในพระบรมมหาราชวังออกมาปลงศพด้านนอก ในช่วงต้นกรุงรัตนโกสินทร์ ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว สะพานแห่งนี้มีความทรุดโทรมมาก จึงทรงโปรดเกล้าฯ ให้มีการบูรณะใหม่ พร้อม ๆ กับการสร้างถนนและสะพานอีกหลายแห่งเพื่อรองรับความเจริญของบ้านเมือง โดยเป็นสะพานปูนปั้นเสริมโครงเหล็กเหมือนแบบเก่า และพระราชทานชื่อให้ว่า "สะพานสมมตอมรมารค" เมื่อแล้วเสร็จเมื่อปี พ.ศ. 2455 เพื่อเป็นเกียรติแก่พระองค์เจ้าสวัสดิประวัติ พระอนุชา ต้นราชสกุลสวัสดิกุล (ภายหลังสถาปนาเป็นพระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธุ์ ในรัชสมัยพระบาทสมเด็จพระมงกุฎเกล้าเจ้าอยู่หัว) โดยมีความหมายว่า "สะพานของพระราชา"  เป็นสะพานที่มีความยาว 23 เมตร กว้าง 7.50 เมตร ลูกกรงเป็นสถาปัตยกรรมแบบไอโอนิก มีฐานเสาเซาะร่องตลอดแนว

และหลังจากมีการสร้างสะพานใหม่แล้ว พร้อมกับเปลี่ยนย่านนี้จากประตูผีเป็น "สำราญราษฎร์" เพื่อความเป็นสวัสดิมงคล ผู้คนจึงย้ายมาอยู่อาศัยมากขึ้นจนถึงปัจจุบัน มีชุมชนเก่าแก่ คือ "ชุมชนบ้านบาตร" ซึ่งเป็นชุมชนที่ชาวชุมชนมีอาชีพทำบาตรพระด้วยมือ และยังคงอยู่จนถึงปัจจุบัน  
บริเวณที่ตั้งของสะพานสมมตอมรมารคใกล้กับแยกสำราญราษฎร์ เป็นแหล่งรวมของร้านอาหารที่ได้รับความนิยมและมีความคึกคักอย่างมาก โดยเฉพาะในช่วงเวลาค่ำคืน  และเชิงสะพานฝั่งเขตป้อมปราบศัตรูพ่ายติดกับแยกเมรุปูน อันเป็นทางแยกที่ตัดกันระหว่างถนนบำรุงเมืองกับถนนบริพัตร  ซึ่งในช่วงต้นกรุงรัตนโกสินทร์ เคยเป็นที่ตั้งของเมรุเผาศพที่สร้างขึ้นด้วยปูน สำหรับปลงศพเจ้านายชั้นรองและขุนนางต่าง ๆ ต่อมาได้รื้อออก เนื่องจากมีการสร้างเมรุหลวงหน้าพลับพลาอิศริยาภรณ์ วัดเทพศิรินทราวาส และที่ตั้งของเมรุปูนนั้นได้กลายมาเป็นที่โรงเรียนสารพัดช่างพระนคร และวิทยาลัยสารพัดช่างพระนคร ในปัจจุบัน 

 ระเบียงภาพ
# นักผจญเพลิง
นักผจญเพลิง หรือ พนักงานดับเพลิง เป็นผู้ปฏิบัติการฉุกเฉินเบื้องต้นและผู้ช่วยชีวิตที่ได้รับการฝึกอย่างครอบคลุมในการดับเพลิง โดยหลักแล้วเพื่อดับไฟที่เป็นอันตรายที่คุกคามชีวิต, ทรัพย์สิน และสิ่งแวดล้อมตลอดจนการช่วยชีวิตผู้คน และในบางเคสหรือเขตอำนาจศาล รวมถึงสัตว์จากสถานการณ์อันตราย ซึ่งนักผจญเพลิงชายบางครั้งเรียกว่าพนักงานดับเพลิง (และนักผจญเพลิงหญิงเรียกว่าพนักงานดับเพลิงหญิง)

บริการดับเพลิง หรือที่รู้จักในบางประเทศว่ากองดับเพลิงหรือหน่วยดับเพลิง เป็นหนึ่งในสามหน่วยบริการยามฉุกเฉินหลัก ตั้งแต่พื้นที่เมืองไปจนถึงเรือกำปั่น นักผจญเพลิงจึงอยู่ไปทั่วทุก ๆ แห่งทั่วโลก

โดยมีทักษะที่จำเป็นสำหรับการปฏิบัติงานอย่างปลอดภัยซึ่งได้รับการฝึกอย่างสม่ำเสมอในระหว่างการประเมินการฝึกตลอดอาชีพนักผจญเพลิง ซึ่งโดยปกติ ทักษะการดับเพลิงเบื้องต้นจะได้รับการสอนผ่านสถาบันหรือหลักสูตรฝึกอบรมด้านอัคคีภัยที่ได้รับการรับรองในระดับท้องถิ่น, ระดับภูมิภาค หรือระดับรัฐ โดยขึ้นอยู่กับข้อกำหนดของแผนก, ทักษะและใบรับรองเพิ่มเติม เช่น การช่วยเหลือทางเทคนิคและเวชศาสตร์ก่อนเข้าโรงพยาบาลอาจได้รับในเวลานี้

ทั้งนี้ นักผจญเพลิงทำงานอย่างใกล้ชิดกับหน่วยงานรับมือเหตุฉุกเฉินอื่น ๆ เช่น ตำรวจ และบริการการแพทย์ฉุกเฉิน ซึ่งบทบาทของนักผจญเพลิงอาจทับซ้อนกับทั้งสองอย่าง โดยผู้สอบสวนอัคคีภัยหรือผู้บัญชาการดับเพลิงตรวจสอบสาเหตุของเพลิงไหม้ หากเพลิงไหม้เกิดจากการลอบวางเพลิงหรือความประมาทเลินเล่อ งานของพวกเขาจะทับซ้อนกับการบังคับใช้กฎหมาย นักผจญเพลิงมักให้บริการการแพทย์ฉุกเฉินในระดับหนึ่ง ซึ่งรวมถึงการรับรองและทำงานเป็นเจ้าหน้าที่กู้ชีพฉุกเฉินประจำจากหมู่รถดับเพลิง, รถบรรทุกน้ำดับเพลิง และหน่วยกู้ภัยในบางระบบเพื่อเริ่มต้นการช่วยชีวิตขั้นสูงจนกว่ารถพยาบาลจะมาถึง

 หน้าที่ 

 ดับเพลิง 
thumb|บรรดานักผจญเพลิงได้มุ่งความพยายามไปที่การกอบกู้โบสถ์ที่อยู่ติดกัน แทนอาคารที่ถูกไฟไหม้ ซึ่งเป็นคอนแวนต์ที่ถูกทิ้งร้างในเมืองแมสซูวิล รัฐควิเบก ประเทศแคนาดา
thumb|upright=0.6|นักผจญเพลิงกำลังดําเนินการบันไดสไลด์

ไฟลุกไหม้เนื่องจากมีองค์ประกอบสามประการ ได้แก่: เชื้อเพลิง, ออกซิเจน และความร้อน ซึ่งมักเรียกกันว่าองค์ประกอบของไฟ และบางครั้งเรียกว่าจัตุรมุขแห่งไฟหากเพิ่มองค์ประกอบที่สี่เข้าไป ซึ่งก็คือปฏิกิริยาลูกโซ่ทางเคมีที่สามารถช่วยรักษาไฟบางประเภทได้ ส่วนจุดมุ่งหมายของการดับเพลิงคือการกีดกันไฟจากองค์ประกอบเหล่านั้นอย่างน้อยหนึ่งองค์ประกอบ ที่โดยทั่วไปจะทำโดยการดับไฟด้วยน้ำ แม้ว่าไฟบางประเภทจะต้องใช้วิธีอื่น เช่น โฟมหรือสารแห้งก็ตาม บรรดานักผจญเพลิงได้รับการติดตั้งอุปกรณ์หลากหลายเพื่อจุดประสงค์นี้ ซึ่งรวมถึงรถบันได, รถปั๊ม, รถบรรทุกของเหลว, สายส่งน้ำดับเพลิง และถังดับเพลิง

 การดับเพลิงสิ่งก่อสร้าง 
ดูเพิ่มเติมที่ดับเพลิงสำหรับเทคนิคอื่น ๆ

แม้ว่าบางครั้งเพลิงไหม้อาจเกิดขึ้นได้เฉพาะในพื้นที่เล็ก ๆ ของสิ่งก่อสร้าง แต่ความเสียหายที่เกิดกับหลักประกันในวงกว้างจากควัน, น้ำ และถ่านที่คุอยู่ลุกไหม้ถือเป็นเรื่องทั่วไป ส่วนการปิดสิ่งสาธารณูปโภค (เช่น แก๊สและไฟฟ้า) มักเป็นเรื่องสำคัญอันดับแรกสำหรับทีมดับเพลิงที่มาถึง นอกจากนี้ อาจจำเป็นต้องบังคับเข้าเพื่อเข้าถึงสิ่งก่อสร้างดังกล่าว ส่วนขั้นตอนเฉพาะ (NFPA 704) และอุปกรณ์เป็นสิ่งจำเป็นในสถานที่ซึ่งมีการใช้หรือจัดเก็บวัสดุเสี่ยงอันตราย นอกจากนี้ การดับไฟในสิ่งก่อสร้างบางแห่งอาจต้องมีการฝึกอบรมเพิ่มเติมและกลยุทธ์ในการดับเพลิงที่เฉพาะเจาะจงสำหรับสิ่งก่อสร้างนั้น ตัวอย่างเช่น ไฟไหม้ห้องแถวเป็นเพลิงไหม้สิ่งก่อสร้างประเภทหนึ่งที่ต้องใช้กลยุทธ์เฉพาะเพื่อลดความเสี่ยง
# เด็ดปีกนางฟ้า
เด็ดปีกนางฟ้า เป็นละครโทรทัศน์ไทยแนวชีวิต, รัก, ตลก ผลิตโดย บริษัท ฮูแอนด์ฮู จำกัดเรื่องย่อ เด็ดปีกนางฟ้า : thairath.co.th โดยสร้างจากบทประพันธ์ของ ลินิน บทโทรทัศน์โดย แดน ซิวิไลซ์ และ พราว พิสุทธิ์ นำแสดงโดย ยุกต์ ส่งไพศาล, แพทริเซีย กู๊ด, นวินดา เบอร์ต๊อดตี, โกสินทร์ ราชกรม, ภิชาภัช มหาทิตยากุล, สมิทธิ ลิขิตมาศกุล, พัชรวลัย พงษ์ภมร, ศรัณยา จำปาทิพย์, มนตรี เจนอักษร, จินตหรา สุขพัฒน์, เมธัส ตรีรัตนวารีสิน, คลาร่า ฉันชนก, ศุภณัฐ เลาหะพานิช กำกับการแสดงโดย สำรวย รักชาติ โดยผู้จัด วรายุฑ มิลินทจินดา เริ่มตอนแรกวันเสาร์ที่ 10 มีนาคม – วันอาทิตย์ที่ 1 เมษายน พ.ศ. 2561 ต่อจากชั่วโมงต้องมนต์“แพทริเซีย” แปลงโฉมเป็นนางแมวสุดแซ่บ เปิดฉากละคร “เด็ดปีกนางฟ้า” : mgronline.comฉีกกฎคติสอนใจหญิง ต้อนรับผู้โดยสารเข้าสู่เที่ยวบินสุดแซ่บ "เด็ดปีกนางฟ้า" : sanook.com

 นักแสดง 
 ตัวละคร  พ.ศ. 2561 นักแสดงหลัก ปฐพี ภูริวัตน์ / นายดิน  ยุกต์ ส่งไพศาล คะนึงนาง จิตไพศาล (นาง)  แพทริเซีย กู๊ด พิมาน อัครราช  เมธัส ตรีรัตนวารีสิน วริณยุภา เลิศอัปสร (ไวน์)  นวินดา เบอร์ต๊อดตี้ นักแสดงสมทบ พจน์  โกสินทร์ ราชกรม นักรบ  วีระกิตติ์ วรัตน์ชยุต ปริยา  ภิชาภัช มหาทิตยากุล สายฟ้า  สมิทธิ ลิขิตมาศกุล ผักกาด  ศรัณยา จำปาทิพย์ ชะเอม  พัชรวลัย พงษ์ภมร รัศมี  จินตหรา สุขพัฒน์ ไพรัช  มนตรี เจนอักษร เฟื่องฟ้า  สุปราณี เจริญผล ป้าชุน  ศิรินุช เพ็ชรอุไร ได๋  ชาร์เลท วาศิตา แฮเมเนา อัคนี  ด.ช.ณัฐพัชร์ นิมจิรวัฒน์  ไคริ  ศุภณัฐ เลาหะพานิช วิเวียน  ฉันชนก ตันสมสกุล นักแสดงรับเชิญ วันจักร  กันติพัส นาคปั้น ชีพ  ศุกล ศศิจุลกะ พิธีกรรายการ Talk Today  วรายุฑ มิลินทจินดา แม่ของเฟื่องฟ้า  อรสา พรหมประทาน สร้อยศรี อัครราช  ไปรมา รัชตะ ผู้โดยสารบนเครื่องบิน  กฤชพล อภิรักษ์โยธิน ผู้โดยสารบนเครื่องบิน  กิ่งเทียน เจริญยัง คริสเตียน  ปีเตอร์ ธูนสตระ กัปตันบนเครื่องบิน  ศุภมิตร ส่งไพศาล พิธีกรงานประกวด Miss Vow Airlines 2017  สายฝน ชีช้าง พิทักษ์  กิตติพล เกศมณี ผู้กำกับโฆษณา  สำรวย รักชาติ บี  เจนจิรา จันทรศร คนขายปาท่องโก๋  สหภูมิ โตตรึงทรัพย์ ชาวบ้าน  ดุจชนก กิจไกรลาศ เพื่อนรัศมี  มนสิชา บุณยสิทธิโสภณ  คะนึงนาง (วัยเด็ก)  วรินท์น่า ธรรมนิธิรัตน์

 งานสร้าง
# พระเจ้ากะเล่เจ้ตองโญ
พระเจ้ากะเล่เจ้ตองโญ (, ; ค.ศ. 1385–1426) เป็นกษัตริย์พระองค์ที่ 7 แห่งอาณาจักรอังวะ ครองสิริราชสมบัติเพียง 6 เดือนจากเดือนพฤศจิกายน ค.ศ. 1425 ถึงเดือนพฤษภาคม ค.ศ. 1426 พระองค์ก้าวขึ้นสู่พระราชอำนาจด้วยการโค่นราชบัลลังก์ของพระเจ้ามี่นละแง (กษัตริย์พระองค์ที่ 6 ผู้เป็นพระราชนัดดา) ด้วยความช่วยเหลือจากพระนางชีนโบ่แมชู้รัก แต่พระองค์เองก็ถูกโค่นราชบัลลังก์ในอีก 6 เดือนต่อมาโดยพระเจ้าโม่ญี่นตะโด้
# กู่
กู่  หรือ จินฉาน  ("หนอนไหมทอง") เป็นพิษซึ่งได้มาจากสัตว์พิษตามความเชื่อทางภาคใต้ของประเทศจีนโดยเฉพาะแถบหนานเยฺว่ ทำขึ้นโดยนำสัตว์พิษชนิดต่าง ๆ (เช่น ตะขาบ งู แมลงป่อง) ใส่ลงในภาชนะ แล้วปิดผนึก ปล่อยให้สัตว์เหล่านั้นบริโภคกันเอง ตัวสุดท้ายที่รอดมาเพียงหนึ่งเดียวเชื่อว่า มีพิษร้ายแรงที่สุด มักนำมาใช้ในกิจกรรมทางไสยศาสตร์ เช่น ฆ่าคน ทำร้ายคน หรือก่อโรคภัยไข้เจ็บ คติชนจีนยังเชื่อว่า วิญญาณของกู่สามารถกลายร่างเป็นสัตว์หลายชนิด เช่น หนอน บุ้ง ตะขาบ งู กบ สุนัข หรือสุกร

ศัพทมูล

กู่

อักษรจีนนั้นเป็นแผนภูมิรูปภาพ (pictogram) กล่าวคือ อักษรแต่ละตัวเกิดจากการวาดรูปแทนสิ่งหนึ่ง ๆ สำหรับคำว่า "กู่" นั้น เกี่ยวข้องกับคำว่า "ฉง" (蟲) ที่แปลว่า สิ่งมีชีวิตชั้นต่ำ เช่น แมลง หนอน บุ้ง ฯลฯ และอักษร "ฉง" ในภาษาจีนนั้นเป็นรูปงูหรือหนอน ส่วนอักษร "กู่" (蠱) เป็นการรวมอักษร "ฉง" เข้ากับอักษร "หมิ่น" (皿) ที่แปลว่า โหล ตุ่ม ไห ฯลฯ ฉะนั้น ความหมายดั้งเดิมของ "กู่" ก็คือ ฉงที่อยู่ในไห

เอกสารเก่าแก่ที่สุดที่พบคำว่า "กู่" คือ จารึกคำพยากรณ์ในสมัยราชวงศ์ชาง อายุราว 140 ปีก่อน ค.ศ.

จินฉาน

คำว่า "จินฉาน" เป็นไวพจน์ของคำว่า "กู่" พบครั้งแรกในเอกสารสมัยราชวงศ์ถัง เขียนขึ้นในคริสต์ศตวรรษที่ 7 เป็นพระนิพนธ์ซึ่งหลี่ เสียน (李賢) โอรสของจักรพรรดิถังเกาจง (唐高宗) เขียนอธิบายหนังสือ โฮ่วฮั่นชู (後漢書; "หนังสือฮั่นสมัยหลัง") โดยใช้คำ "จินฉาน" เป็นชื่อเครื่องประดับงานศพที่ทำขึ้นจากทองคำ ต่อมาในคริสต์ศตวรรษที่ 9 ซู เอ้อ (蘇鶚) เขียนหนังสือพรรณนาว่า "จินฉาน" เป็นตัวหนอนสีทองที่ผู้คนร่ำลือกัน ได้มาจากแคว้นกัศมีร์ของอินเดีย

โวลแฟรม อีเบอร์ฮาร์ด (Wolfram Eberhard) กล่าวว่า การทำกู่เป็นประเพณีของชาวเหมียว (苗族) โดยในวัน 15 ค่ำ เดือน 5 พวกเขาจะจับสัตว์มีพิษชนิดต่าง ๆ ใส่ลงในหม้อ และขังปล่อยให้สัตว์เหล่านั้นกัดกินกันเอง ตัวใดรอดมาก็เอาไว้ใช้ฆ่าคน พวกเขาเรียกสัตว์นี้ว่า "กู่" แต่ในยุคของอีเบอร์ฮาร์ด นิยมเรียกว่า "จินฉาน" แล้ว ยิ่งกู่เป็นที่นิยมนำไปใช้ฆ่าคนมากเท่าไร เจ้าของกู่ก็ยิ่งร่ำรวยมากเท่านั้น จนกู่ได้ชื่อว่า สัตว์ที่สร้างทอง จึงเกิดการทำกู่โดยทั่วไป แต่ผู้เลี้ยงกู่ต้องหาคนมาสังเวยเลี้ยงกู่ มิฉะนั้น ตัวเขาเองจะถูกกู่ทำร้ายEberhard, 1968: 149–150.

ส่วนหลุยซา เชน (Louisa Schein) ระบุว่า คนทั่วไปกลัวชาวเหมียว โดยเฉพาะสตรีชาวเหมียว มานานหลายร้อยปี เพราะพวกเขาเลี้ยงกู่ไว้ใช้ฆ่าคน ใครถูกพิษกู่ จะทำค่อย ๆ ตายอย่างทุกข์ทรมานSchein, 2000: 50–51.

เจ.เจ.เอ็ม. ดี กรูต (J.J.M. de Groot) อ้างถึงหนังสือฉบับหนึ่งในสมัยราชวงศ์ซ่งที่พรรณนาว่า จินฉานเป็นตัวหนอนสีทอง เลี้ยงด้วยไหมที่ได้จากดินแดนฉู่ มูลของหนอนจินฉานนี้ถ้าใส่ลงในอาหาร ใครกินเข้าไปก็จะตายอย่างประหลาด หนอนเช่นนี้ทำให้ผู้เลี้ยงร่ำรวยมาก แต่กำจัดยาก ไม่ว่าน้ำ ไฟ ดาบ หรืออาวุธอื่น ก็ไม่อาจทำอันตรายหนอนนี้ได้Groot, 1910, 5: 854.

กรูตยังอ้างถึงหนังสือเรื่อง เถี่ยเหวย์ชานฉงถาน (鐵圍山叢談) ที่ไช่ เทา (蔡絛) แต่งขึ้นในคริสต์วรรษที่ 12 ว่า จินฉานเกิดขึ้นครั้งแรกในรัฐฉู่ (蜀國) ซึ่งปัจจุบันคือมณฑลเสฉวน แล้วภายหลังแพร่ไปในหูเป่ย์ หูหนาน ฝูเจี้ยน กว่างตง และกว่างซีGroot, 1910, 5: 850–851.

นอกจากนี้ กรูตอ้างถึงหนังสือที่เฉิน ฉางชี่ (陳藏器) เภสัชกรสมัยราชวงศ์ถัง ประพันธ์ขึ้น ว่า กู่แมลงหรือสัตว์เลื้อยคลานที่บริโภคไหมเป็นอาหารนั้น เอาไหมเช่นนั้นเผาไฟใช้เป็นยาแก้พิษกู่ดังกล่าวได้ ทั้งพรรณนาว่า ยามกลางวัน กู่ดูคล้ายตัวหนอนสีทอง มักขดตัวเหมือนแหวนสวมนิ้ว และมักบริโภคผ้าไหมลายดอกไม้หรือผ้าไหมแดงเหมือนหนอนกินใบไม้Groot, 1910, 5: 853–854.
# ตาร์ลัก (เมือง)
นครตาร์ลัก,  (กาปัมปางัน: Lakanbalen ning Tarlac; ปังกาซีนัน: Siyudad na Tarlac; อีโลกาโน: Siudad ti Tarlac, ตากาล็อก: Lungsod ng Tarlac) เป็นเมืองศูนย์กลางของจังหวัดตาร์ลัก ประเทศฟิลิปปินส์ ในปี ค.ศ. 2015 มีประชากร 342,493 คน ตาร์ลักเคยถูกเสนอให้เป็นนครที่มีประชากรอาศัยจำนวนสูง โดยประธานาธิบดี กลอเรีย มาคาปากัล-อาร์โรโย แต่ถูกคัดค้านโดยรัฐบาลประจำจังหวัด

 ภูมิศาสตร์ 
ตาร์ลักตั้งอยู่ที่ศูนย์กลางของจังหวัด ติดกับเทศบาลกีโรนาและซันตาอิกนาเซียทางทิศเหนือ, ซันโฮเซทางทิศตะวันตก, คาปัสทางและคอนเซปซันทางทิศใต้ และเทศบาลวิกตอเรียและลาปาซทางทิศตะวันออก ตาร์ลักตั้งอยู่ริมแม่น้ำตาร์ลัก และอยู่ห่างจากมะนิลา  ตาร์ลักอยู่ที่ความสูง  จากระดับน้ำทะเล แต่ในบางพื้นที่ทางตะวันตก อาจมีความสูงถึง 

 การขนส่ง 
right|thumb|ทางหลวงแม็คอาร์เทอร์
ตาร์ลักเป็นจุดจอดรถโดยสารที่จะไปยังจังหวัดในเขตอีโลโคสและเขตบริหารคอร์ดิลเยรา บริษัทรถโดยสารที่สำคัญได้แก่ ฟิลิปปินแรบบิท, วิกตอเรียไลเนอร์, ไฟว์สตาร์, ปาร์ตัส, บาลิวักแทรนสิต, ฟารินัสแทรนสิต, กีนีซิส, ซันทรานส์, เดอลีออนเอ็กซ์เพรส, จีวีฟลอริดา และอื่น ๆ สถานีขนส่งจะอยู่บนทางหลวงแม็คอาร์เทอร์

ทางหลวงแม็คอาร์เทอร์ผ่านตัวเมืองในแนวทิศใต้-เหนือ และมีถนนหลายสายที่มุ่งหน้าไปยังจังหวัดซัมบาเลส, ปังกาซีนัน (ใช้ทางหลวงโรมูโลซึ่งผ่านเมืองคามิลิง) และบาเกียว

ทางพิเศษซูบิค-คลาร์ก-ตาร์ลัก เชื่อมต่อระหว่างทางพิเศษตาร์ลัก-ปังกาซีนัน-ลาอูนีโยน (TPLEx) กับเมืองหลักของจังหวัด โดยทางพิเศษทั้ง 2 สามารถใช้เดินทางไปยังจังหวัดในเขตฮีลากังมินดาเนา อาทิ ปังกาซีนัน, ลาอูนีโยน และบาเกียว

 เมืองพี่น้อง 
 Angeles City, ปัมปังกา
 Cabanatuan City, นูเวบาเอซีฮา
 Taguig City, เมโทรมะนิลา
 บาเกียว, เบงเก็ต
 Bauan, บาตังกัส
# มิสทัวริซึมไทยแลนด์
มิสทัวริซึมไทยแลนด์  เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2560 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสทัวริซึมเวิลด์

 รายชื่อผู้ได้รับตำแหน่ง 
ปี พ.ศ. (ค.ศ.)ผู้ดำรงตำแหน่งจังหวัดสถานที่จัดประกวดผู้เข้าประกวด 2555 (2012)ศศิมา สุรทรัพย์มณีMiss Tourism Thailand 2012 : หมายเลข 19 "ลูกน้ำ" น.ส. ศศิมา สุรทรัพย์มณี . เรียกข้อมูลเมื่อ 22 พฤษภาคม พ.ศ. 2561.Miss Tourism Thailand 2012 . เรียกข้อมูลเมื่อ 22 พฤษภาคม พ.ศ. 2561.กรุงเทพมหานครโรงแรมแกรนด์โฟร์วิงส์20

 เรียงลำดับจังหวัดของผู้ชนะ 

จังหวัดจำนวนปีที่ชนะกรุงเทพมหานคร 1 2012

  รองชนะเลิศ 
ปีรองอันดับ 1รองอันดับ 22012ณิชารีย์ นิรามิษลินดา โกดารี

 ตัวแทนในการประกวดระดับนานาชาติ 
สัญลักษณ์สี

 มิสทัวริซึมเวิลด์ (สหราชอาณาจักร) 

ปีผู้ดำรงตำแหน่งจังหวัดตำแหน่งในการประกวดรางวัลพิเศษ 2015นุชนรินทร์ ศิลปะรักษ์กรุงเทพมหานครมิสทัวร์ลิซึมเวิลด์ 2015มิสทัวร์ลิซึมป๊อปปูล่า 2013ลินดา โกดารีกรุงเทพมหานครเข้ารอบ 20 คนสุดท้ายชุดประจำชาติยอดเยี่ยม 2012ศศิมา สุรทรัพย์มณีกรุงเทพมหานครเข้ารอบ 5 คนสุดท้ายมิสมีเดียเฟเวอริท10 คนสุดท้าย - ชุดว่ายน้ำยอดเยี่ยม  2004ศศิวรรณ ภู่ตระกรณ์ชัยกรุงเทพมหานคร colspan=2  2003จิราภรณ์ นันติ๊เชียงใหม่เข้ารอบ 20 คนสุดท้าย
# ภูมิประเทศแบดแลนด์
แบดแลนด์ ศัพท์บัญญัติราชบัณฑิตยสถาน  (สืบค้นคำว่า badlands) เป็นภูมิประเทศที่เกิดจากหินตะกอนหรือชั้นดินเหนียวอ่อนนุ่มที่โดนน้ำและลมกัดเซาะ"Badlands" in Chambers's Encyclopædia. London: George Newnes, 1961, Vol. 2, p. 47. มีลักษณะคล้ายภูมิประเทศแบบแมลไพซ์ (Malpaís) หรือภูมิประเทศแบบหินภูเขาไฟ ภูมิประเทศจะประกอบด้วย เนินยอดป้าน เหว เป็นหลุม รอง หลืบ เสาหิน รูโพรง หรือลักษณะทางธรณีทั่ว ๆ ไป ไม่มีพืชปกคลุมและมักพบทางน้ำไหลผ่านบริเวณส่วนล่างของสัณฐานA.J. Parsons and A.D. Abrahams, Editors (2009) Geomorphology of Desert Environments (2nd ed.) Springer Science & Business Media  ภูมิประเทศชนิดนี้สามารถพบได้บริเวณภูเขาริมน้ำ หรือ ที่ลาดเชิงเขาที่เกิดจากตะกอนเศษหินเชิงเขาที่ถูกกัดเซาะเป็นบริเวณกว้างจากลมและน้ำในลักษณะแนวราบและแนวลึกธรณีสัณฐานภูมิประเทศแบดแลนด์ วารสารวิจัยราชภัฎพระนคร
# อีดรีซา แกย์
อีดรีซา กานา แกย์ (เกิด 26 กันยายน ค.ศ. 1989) เป็นนักฟุตบอลชาวเซเนกัล ปัจจุบันเล่นในตำแหน่งกองกลางตัวรับให้กับปารีแซ็ง-แฌร์แม็งและทีมชาติเซเนกัล

 ทีมชาติ 
แกย์ลงเล่นให้กับทีมชาติเซเนกัลตั้งแต่ปี ค.ศ. 2011 และได้ลงเล่นในการแข่งขันรอบคัดเลือกของฟุตบอลโลกอยู่หลายนัด เขายังได้เข้าร่วมแข่งขันโอลิมปิกฤดูร้อน 2012, แอฟริกาคัพออฟเนชันส์ 2015 และแอฟริกาคัพออฟเนชันส์ 2017

 ประตูในนามทีมชาติ 
อ้างอิง:

 ลำดับ  วันที่  สนาม  คู่แข่ง  สกอร์  ผล  การแข่งขัน 1.  10 มิถุนายน ค.ศ. 2017  Stade Léopold Sédar Senghor, ดาการ์, เซเนกัล    3–0  3–0  แอฟริกาคัพออฟเนชันส์ 2019 รอบคัดเลือก

 เกียรติประวัติ 
ล็อสก์ลีล
 ลีกเอิง: 2010–11
# อีบา (จังหวัดซัมบาเลส)
เทศบาลอีบา เป็นเทศบาลศูนย์กลางประจำจังหวัดซัมบาเลส ประเทศฟิลิปปินส์ เมื่อปี ค.ศ. 2015 มีประชากร 50,506 คน อีบาเป็นเมืองหลักประจำจังหวัดที่มีพื้นที่มากเป็นอันดับที่สองในเขตกิตนางลูโซน รองจากตาร์ลักซิตี

อีบาเป็นเมืองเกิดของอดีตประธานาธิบดีฟิลิปปินส์ รามอน แมกไซไซ อีบาเป็นเทศบาลที่มีการเติบโตทางเศรษฐกิจ และมีการแข่งขันสูง

 ประชากร 
 ปี ค.ศ.  ประชากร (คน)  %เพิ่ม/ลด 1903	 4,482	 —     1918	 5,452	 +1.31% 1939	 8,299	 +2.02% 1948	 9,741	 +1.80% 1960	 14,555	 +3.40% 1970	 19,521	 +2.98% 1975	 21,020	 +1.49% 1980	 22,791	 +1.63% 1990	 29,221	 +2.52% 1995	 31,503	 +1.42% 2000	 34,678	 +2.08% 2007	 44,344	 +3.45% 2010	 46,761	 +1.95% 2015	 50,506	 +1.48% อ้างอิง: https://psa.gov.ph/sites/default/files/attachments/hsd/pressrelease/Central%20Luzon.pd%66https://archive.org/download/PhilippinesCensusofPopulationLGUs19032007/Region%203%20Central%20Luzon%20Philippines%20Census%20of%20Population%201903%20-%202007.xls

 ภูมิศาสตร์ 
เทศบาลอีบา อยู่ติดกับเทศบาลโบโตลันทางทิศใต้, เทศบาลปาลาอูอิกทางทิศเหนือ, จังหวัดตาร์ลักทางทิศตะวันออก และทะเลจีนใต้ทางทิศตะวันตก เทศบาลอีบาเหมือนกับเทศบาลอื่น ๆ ในจังหวัด ตรงที่ติดทะเลจีนใต้ทางทิศตะวันตก และมีแนวเทือกเขาซัมบาเลสทางทิศตะวันออก

 บารังไกย์ 
อีบาแบ่งการปกครองออกเป็น 14 บารังไกย์
 อะมุนกัน
 บันกันตาลิงกา
 ดิริตา-บาโลกึน
 ลิไปย์-ดิงกิน-ปานิบูอาตัน
 ปาลังกีนัน
 ซันอากุสติน
 ซันตาบาร์บารา
 ซันโตโรซารีโอ
 เขตที่ 1
 เขตที่ 2
 เขตที่ 3
 เขตที่ 4
 เขตที่ 5
 เขตที่ 6

 ภูมิอากาศ 
อีบามีภูมิอากาศแบบมรสุมเขตร้อน โดยฤดูฝนเริ่มตั้งแต่เดือนมิถุนายนจนถึงกันยายน ฤดูแล้งเริ่มตั้งแต่เดือนตุลาคมถึงพฤษภาคม ปริมาณน้ำฝนแต่ละปีคือ  อุณหภูมิในฤดูฝนอยู่ที่  อุณหภูมิสูงสุดที่เคยบันทึกไว้อยู่ที่  ส่วนอุณหภูมิต่ำสุดอยู่ที่ 

 การขนส่ง 
thumb|ท่าอากาศยานอีบา
ทางบก
อีบาอยู่ห่างจากมะนิลา  สามารถเดินทางได้โดยใช้ทางพิเศษนอร์ทลูซอน ซึ่งเชื่อมต่อระหว่างซันเฟร์นันโด และโอลองกาโป ซึ่งอีบาอยู่ห่างจากโอลองกาโป "Manila to Iba". Google Maps. Retrieved on 2012-05-28.

ทางอากาศ
อีบามีท่าอากาศยานอีบา มีทางวิ่ง  บริเวณชายฝั่งทะเล
# อูมาร์ นีอัซ
อูมาร์ นีอัซ (เกิดวันที่ 18 เมษายน ค.ศ. 1990) เป็นนักฟุตบอลอาชีพชาวเซเนกัล ปัจจุบันลงเล่นตำแหน่งกองหน้าให้กับสโมสรฟุตบอลเอฟเวอร์ตัน และทีมชาติเซเนกัล

เขาได้เล่นฟุตบอลในลีกสูงสุดของประเทศเซเนกัล, นอร์เวย์, ตุรกี, รัสเซีย และอังกฤษ นีอัซคว้าแชมป์เซเนกัลพรีเมียร์ลีก ฤดูกาล 2011 กับสโมสร Ouakam และยิงประตูให้กับโลโคโมติฟมอสโกในนัดชิงชนะเลิศ รัสเซียนคัพ 2015 เขาย้ายเข้าร่วมทีมเอฟเวอร์ตัน ด้วยค่าตัว 13.5 ล้านปอนด์ในปี ค.ศ. 2016 นีอัซลงเล่นทีมชาติเซเนกัลครั้งแรกในปี ค.ศ. 2013

 ทีมชาติ 
นีอัซติดทีมชาติเซเนกัลครั้งแรกในเดือนมกราคม ค.ศ. 2013 เขาลงเล่นนัดแรกในนัดกระชับมิตรที่แพ้ชิลี 2–1 ที่ลาเซเรนา ต่อมาวันที่ 25 พฤษภาคม ค.ศ. 2015 เขายิงประตูแรกในนัดที่ชนะคอซอวอ 3–1 ที่สนาม Stade de Genève

 ประตูในนามทีมชาติ 
อัปเดตล่าสุดเมื่อวันที่ 28 พฤษภาคม ค.ศ. 2016

 ลำดับ วันที่ สนาม คู่แข่ง สกอร์ ผล การแข่งขัน125 พฤษภาคม ค.ศ. 2014Stade de Genève, เจนีวา, สวิตเซอร์แลนด์1–13–1กระชับมิตร22–1326 มีนาคม ค.ศ. 2016Stade Léopold Sédar Senghor, ดาการ์, เซเนกัล 2–02–0แอฟริกาคัพออฟเนชันส์ 2017 รอบคัดเลือก

 เกียรติประวัติ 
US Ouakam
 เซเนกัลพรีเมียร์ลีก: 2011
 เซเนกัลเซคกันด์ลีก: 2009

โลโคโมติฟมอสโก
รัสเซียนคัพ (ฟุตบอล): 2014–15
# สันเขา
สันเขาคือลักษณะทางธรณีวิทยาที่มีลักษณะเป็นภูเขาที่มีจุดสูงสุดยาวเป็นแนวต่อกันเป็นระยะทางหนึ่งความหมายของสันเขา จากพจนานุกรม ฉบับราชบัณฑิตยสถาน พ.ศ.๒๕๕๔โดยสันเขาจะเรียกว่าเนินเขาหรือเทือกเขาก็ขึ้นอยู่กับขนาดของสันเขานั้น ๆ 

สันเขาใหญ่ๆส่วนมากสามารถทำเป็นเส้นแบ่งเขตแดนทางธรรมชาติและสามารถสร้างหรือกำหนดสภาพอากาศในบริเวณนั้น ๆ ได้อีกด้วย
# แพน (ภาพยนตร์)
แพน  เป็นภาพยนตร์ที่กล่าวถึงเรื่องราวของวรรณกรรมชิ้นเอกของ เจมส์ แมตทิว แบร์รี เรื่อง ปีเตอร์แพน เวอร์ชันใหม่ล่าสุด

เนื้อเรื่องย่อ
เรื่องราวของปีเตอร์ เด็กชายจอมซน วัย 12 ปีที่ดื้อจนยากจะควบคุมได้ แต่ในสถานเลี้ยงเด็กกำพร้าแสนอ้างว้างที่ลอนดอนเขาต้องใช้ชีวิตแบบบินไม่ได้มาโดยตลอด จนกระทั่งคืนมหัศจรรย์คืนหนึ่ง ปีเตอร์รีบหนีออกจากสถานเลี้ยงเด็กกำพร้า และใช้ชีวิตอยู่ในโลกของโจรสลัด นักรบ และเทพธิดาสุดอัศจรรย์ที่เรียกกันว่า "เนเวอร์แลนด์" ซึ่งที่นั่นเขาได้พบกับการผจญภัยสุดทึ่งและการต่อสู้เสี่ยงตาย

ขณะเดียวกันก็ต้องค้นหาความลับเกี่ยวกับแม่ที่ทิ้งเขาไว้ที่สถานเลี้ยงเด็กกำพร้าเมื่อนานมาแล้ว และดินแดนแห่งความมหัศจรรย์ที่เป็นของเขา เขาได้ร่วมทีมไปกับนักรบไทเกอร์ ลิลลี่ และเพื่อนใหม่ที่ชื่อเจมส์ ฮุค ปีเตอร์ต้องเอาชนะโจรสลัดแบล็คเบียร์ดผู้โหดเหี้ยม เพื่อปกป้องเนเวอร์แลนด์และเผชิญกับลิขิตชีวิตที่แท้จริงของเขา ซึ่งเขาจะต้องกลายเป็นฮีโร่ที่ถูกจดจำในนามของปีเตอร์แพนไปตลอดกาล

นักแสดงนำ
 ลีวาย มิลเลอร์ รับบท ปีเตอร์แพน
 ฮัจห์ แจ๊คแมน รับบท โจรสลัดแบล็คเบียร์ด
 การ์เรทท์ เฮ็ดลันด์ รับบท กัปตันฮุค
 ลูนีย์ มาร่า รับบท ลิลลี่
 อดีล อัคห์ตาร์
 แคที บูร์ค
 นันโซ อาโนซี
 อมันดา เซย์เฟรด